Akmenīca (upe)
Šis raksts ir par Strustas ezara pieteku. Par citām jēdziena Akmenīca nozīmēm skatīt nozīmju atdalīšanas lapu. Akmenīca, Baltkrievijas teritorijā Akmjaņica (baltkrievu: Акмяніца) ir 12 kilometrus gara Strustas ezera pieteka Latvijā (Augšdaugavas novada Salienas pagastā) un Baltkrievijā. Iztece — no Dūnakļu ezera dienvidaustrumu krasta. Latvijas teritorijā upe tek 1,2 kilometrus, nelielu posmu kā robežupe starp valstīm. Pamatā tek dienvidrietumu virzienā. Vidustecē caurtek Kamenkas ezeram. Ietek Strustas ezera ziemeļrietumu krastā uz ziemeļiem no Strustas.